પણ આ અરબપતિ બનવાનું સંઘર્ષમય હતું. 16 જુલાઈ 1995માં જ્યારે જેફ બેઝોસે પુસ્તકો વેચવાનું શરૂ કર્યું અને પ્રથમ જ દિવસે એમેઝોન દ્વારા અમેરિકાના 50 રાજ્યમાં અને બીજા 45 દેશોમાં પુસ્તકો વેચાઈ ગયા, પણ મુશ્કેલી હવે શરૂ થઈ. જમીન પર બેસીને જેફે પુસ્તકોને કવરમાં પેક કરવા પડતા. ત્યાંસુધી કે પાર્સલ પણ પોતે જ ડોર ટુ ડોર વેચવા પડતા. ઘુંટણ પર બેસી પુસ્તકોનું પેકિંગ કરવાના કારણે જેફના ટાંટિયા દુખવા માંડેલા. તેમના મિત્રને તેમણે પૂછ્યું, ‘આ સમસ્યાના નિકાલ માટે આપણે શું કરવું જોઈએ ?’